**Kort om kortet:**

[**Det originale kort er lavet af Peter Lotharius Oxholm, og blev udgivet i 1799. Det er et matrikelkort, som viser alle matrikler på øen Sankt Croix, øen blev dog opmålt allerede i 1794.**](http://www5.kb.dk/maps/kortsa/2012/jul/kortatlas/object65447/da) **Kortet blev brugt til at give administrationen på øen mulighed for, at skabe et bedre overblik over øen og dens produktion. Kortet viser tydeligt typen af plantanger, da man kan se antallet af sukkermøller på øen med mere. Der er endda en statistik helt oppe i venstre hjørne af kortet, som tydelig beskriver befolkningstallet, og hvordan det fordeler sig henover øens befolkningsgrupper. Denne statistik blev udarbejdet af Peter Lotharius Oxholm og udgivet allerede et par år før kortets offentliggørelse i 1797 i hans bog  med titlen:  
  
De Danske Vestindiske Øers Tilstand i Henseende til Population, Cultur og Finance-Forfatning, i Anledning af nogle Breve fra St. Croix, indrykkede i det Politiske og Physiske Magazin for Marts og April Maaneder 1797, hvortil er føiet Beskrivelse om Sukkerets Fabrikation, med 4 Planer.**

   SKEMA MED STATISTIK FRA KORTET i 1799

​

Bogen blev udgivet som et modsvar på en lang række kritiske artikler i den danske presse i slutningen af 1790'erne, derfor forfattede Peter Lotharius et modsvar på alle de kritiske avis artikler samlet i en bog.

SKEMA MED STATISTIK FRA OXHOLMS BOG I 1797

**Om Matrikellisterne**

**Formålet med at lave et interaktivt kort, er at lave et digitalt produkt, hvor brugerne kan zoome ind og ud på de enkelte grunde og undersøge plantagerne ved hjælp af de transskriberede filer.  
  
Alle plantagerne indeholder det originale billede af en matrikelliste, og en transskriberet version af det som man kan åbne. Desværre varierer kvaliteten af transskriptionerne meget, idet listerne har forskellige tilstande.  Nogle er beskadiget pga. det tropiske klima på øen, andre har problemer med blækket, som kan være falmet eller er blevet syrligt.  Det er blandt andet derfor, at nogle af listerne har ord, som ikke er blevet transskriberede.**

**Dette produkt er i et eksperimentelt stadie, hvilket betyder at man må væbne sig med en smule tålmodighed, da projektet kun bliver styret af mig.  
  
Da øen blev opmålt allerede i 1794 og kortet først blev udgivet i 1799, er der uoverensstemmelser i nogle matrikler angående, navnet på plantagen, nummeret eller ejeren. Dette skyldes normalt, at matriklen kan have skiftet ejere, som ændrede navnet eller lagde grunden sammen med en anden plantage. Alle stederne er blevet lagt efter bedste evne.  
  
  
Matrikellisterne er hentet fra Rigsarkivet, dette projekt er dog lavet som et produktspeciale til Aarhus Universitet, og er derfor ikke forbundet til Rigsarkivet eller Det Kongelige Bibliotek.**

**For plantagerne på Sankt Croix i 1799, eksistere der 2 serier.  
Nr.1 er den store med 416 billeder af** [**matriklerne.**](https://arkivalieronline.rigsarkivet.dk/da/billedviser?epid=17241563#209920,39586192) **Nr.2 er den lille serie med 211 billeder af** [**matriklerne**](https://arkivalieronline.rigsarkivet.dk/da/billedviser?epid=17241563#209921,39586608)**.  
  
Der er en samlet total på 627 billeder, men det har kun været nødvendigt at transskribere ​215 fra serie nr. 1 og 107 billeder fra serie nr. 2. Det vil sige at der en samlet total på 322 billeder, som er blevet transskriberede.**

**Grunden til de ekstra billeder ikke er blevet transskriberede, er fordi de er blanke, idet man har affotograferet både forsiden, listen og bagsiden, hvilket har gjort der er en del unødvendige sider.  
  
Dog har disse ekstra sider nogle gange kunne levere navne eller adresser, idet disse informationer ofte blev skrevet på forsiderne og bagsiderne af embedsmænd.**